**Kailer Yamamoto** (s. 29. syyskuuta 1998 Spokane, Washington, Yhdysvallat) on yhdysvaltalainen jääkiekkoilija, joka pelaa NHL-joukkue Seattle Krakenissa. Edmonton Oilers varasi hänet ensimmäisellä kierroksella 22. pelaajana NHL:n varaustilaisuudessa 2017. Yamamoto on pelipaikaltaan oikea laitahyökkääjä. Hän laukoo oikealta.

Pelityyli
---------

*The Sports Forecaster* -sivuston mukaan Yamamoto nopea, energinen ja tehokas laitahyökkääjä, jolla on poikkeukselliset luistelutaidot, mikä tekee hänestä viihdyttävän pelaajan katsojille. Yamamoto kykenee myös häiritsemään vastustajaa liikkeellään ja hänellä on hyvä laukaus. Pienikokoisen Yamamoton tulisi kuitenkin lisätä voimaa ja massaa. Hänen tulisi todistaa myös tasonsa NHL-tasolla tulosyksikössä, jotta Yamamoto ei jäisi pelkäksi "roolipelaajaksi".

Yamamotoa on verrattu pienen kokonsa ja liikkeensä myötä pelityyliltään usein Johnny Gaudreauun.

Ura
---

### Seuraura

Yamamoto syntyi ja kasvoi Washingtonin Spokanessa, mutta hän siirtyi isoveljensä Keanun vanavedessä jo 12-vuotiaana Los Angeles Jr. Kingsin joukkueeseen. Yamamoton kotikaupungin joukkue Spokane Chiefs varasi hänet 105. pelaajana WHL:n varaustilaisuudessa 2013. Samana kesänä Yamamoton varasi Fargo Force 388. pelaajana USHL:n varaustilaisuudessa. Hän pelasi kauden 2013–2014 vielä T1EHL-juniorisarjaa Kingsissa. Kesällä 2014 Dubuque Fighting Saints varasi Yamamoton 42. pelaajana USHL Futures Draftissa.

Kaudeksi 2014–2015 Yamamoto palasi kotikaupunkiinsa ja siirtyi hänet vuotta aiemmin varanneen Spokane Chiefsin WHL-joukkueeseen. Yamamoton tulokaskausi toi siellä 68 runkosarjaottelussa tehot 23+34=57 ja kuudessa playoff-ottelussa tehot 2+3=5. Hän oli runkosarjassa joukkueen kolmanneksi paras pistemies. Yamamoto voitti myös Chiefsin sisäisen tehotilaston lukemalla +12. Pudotuspeleissä hän jakoi joukkueen sisäisen pistepörssin voiton Adam Helewkan kanssa. Kaudella 2015–2016 Yamamoto oli Chiefsin paras pistemies ja syöttäjä tehoilla 19+52=71. Hän voitti myös joukkueen sisäisen tehotilaston lukemalla +20. Yamamoto esiintyi sekä kaudella 2014–2015 että kaudella 2015–2016 myös Yhdysvaltain maajoukkueen kehitysohjelman mukana.

Yamamoto oli kaudella 2016–2017 Chiefsin paras pistemies, maalintekijä ja syöttäjä tehoilla 42+57=99, joilla hän sijoittui koko WHL:n pistepörssissä kuudenneksi. Yamamoto voitti myös joukkueen sisäisen tehotilaston lukemalla +14. Hänet valittiin kauden päätteeksi WHL:n läntisen konferenssin toiseen tähdistökentälliseen. Yamamoto pelasi kauden aikana myös CHL Top Prospects Gamessa sekä CCM/USA Hockey All-American Prospects Gamessa.

Edmonton Oilers varasi Yamamoton ensimmäisellä kierroksella 22. pelaajana NHL:n varaustilaisuudessa 2017. Hän teki jo saman vuoden elokuussa seuran kanssa kolmivuotisen tulokassopimuksen. Yamamoto esitti harjoituskaudella 2017–2018 vahvoja otteita ja jakoi viidellä osumallaan koko NHL:n harjoituskauden maalipörssin voiton Winnipeg Jetsin Patrik Laineen ja Toronto Maple Leafsin Auston Matthewsin kanssa. Hän otti paikan Oilersin NHL-kauden avauskokoonpanosta ja teki näin ollen NHL-debyyttinsä runkosarjan avauskierroksella 4. lokakuuta 2017 Calgary Flamesia vastaan. Yamamoto sai ottelussa jääaikaa 6.33 minuuttia. Hän pelasi Oilersissa yhdeksän ottelua tehden kolme syöttöpistettä, kunnes seura lähetti Yamamoton takaisin Spokane Chiefsin WHL-joukkueeseen marraskuussa 2017, jolloin hänen ensimmäistä sopimuskauttaan ei näin ollen laitettu täytäntöön. Yamamoto oli Chiefsin neljänneksi paras pistemies tehoilla 21+43=64. Tammikuun 2018 lopulla hänet valittiin WHL:n viikon pelaajaksi.

Syksyn 2018 harjoitusleirin päätteeksi Yamamoto otti paikan Oilersin NHL-kauden 2018–2019 avauskokoonpanosta. Hän teki NHL-uransa avausmaalin 18. lokakuuta 2018 Boston Bruinsia vastaan. Yamamoto valittiin ottelun ykköstähdeksi. Hän pelasi Oilersissa 12 ottelua tehopistein 1+1=2, kunnes seura lähetti Yamamoton ja Jesse Puljujärven AHL-joukkue Bakersfield Condorsin vahvuuteen marraskuussa.

Syyskuussa 2021 Yamamoto teki Oilersin kanssa yksivuotisen ja 1,175 miljoonan dollarin arvoisen jatkosopimuksen.

Elokuussa 2022 Yamamoto teko Oilersin kanssa kaksivuotisen ja yhteensä 6,2 miljoonan dollarin arvoisen jatkosopimuksen.

Kesäkuussa 2023 Oilers kauppasi Yamamoton ja Klim Kostinin Detroit Red Wingsiin. Red Wings kuitenkin osti Yamamoton sopimuksen ulos. Heinäkuussa 2023 Yamamoto teki vapaana agenttina Seattle Krakenin kanssa yhden vuoden ja 1,5 miljoonan dollarin arvoisen sopimuksen.

### Maajoukkueura

Yamamoto pelasi alle 20-vuotiaiden MM-kilpailuissa vuonna 2018, jolloin hän voitti pronssia. Yamamoto pelasi myös alle 18-vuotiaiden MM-kilpailuissa vuonna 2016, jolloin hän voitti pronssia. Yamamoto jakoi tehoilla 7+6=13 koko turnauksen maalipörssin voiton Suomen Eeli Tolvasen ja joukkuetoverinsa Joey Andersonin kanssa sekä sijoittui pistepörssissä kolmanneksi.

Yamamoto pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän jakoi tehoilla 4+3=7 koko turnauksen pistepörssin voiton joukkuetoverinsa Casey Mittelstadtin kanssa ja maalipörssin voiton Suomen Otto Mäkisen kanssa. Yamamoto pelasi myös World U-17 Hockey Challengessa marraskuussa 2014, jolloin hän voitti hopeaa.

Muuta
-----

Yamamoton isoveli Keanu pelaa hyökkääjänä McGill-yliopiston joukkueessa. Veljekset pelasivat kolme kautta joukkuetovereina Spokane Chiefsin WHL-joukkueessa. Heidän isänisänsä on japanilainen ja äidinisänsä on etniseltä taustaltaan alkuperäinen havaijilainen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Spokane Chiefs | WHL | 68 | 23 | 34 | 57 | 50 | 6 | 2 | 3 | 5 | 6 |
| 2015–2016 | Spokane Chiefs | WHL | 57 | 19 | 52 | 71 | 34 | 6 | 1 | 4 | 5 | 10 |  |  |  |  |  |  | U18 | 7 | 7 | 6 | 13 | 12 |
| 2016–2017 | Spokane Chiefs | WHL | 65 | 42 | 57 | 99 | 46 | – | – | – | – | – | Kakkostähdistö |
| 2017–2018 | Edmonton Oilers | NHL | 9 | 0 | 3 | 3 | 2 | – | – | – | – | – |  |  |  |  |  |  | JMM | 7 | 2 | 2 | 4 | 4 |
|  | Spokane Chiefs | WHL | 40 | 21 | 43 | 64 | 18 | 7 | 1 | 3 | 4 | 6 |
| 2018–2019 | Edmonton Oilers | NHL | 17 | 1 | 1 | 2 | 2 | – | – | – | – | – |
|  | Bakersfield Condors | AHL | 27 | 10 | 8 | 18 | 16 | – | – | – | – | – |
| 2019–2020 | Edmonton Oilers | NHL | 27 | 11 | 15 | 26 | 12 | 4 | 0 | 0 | 0 | 6 |
|  | Bakersfield Condors | AHL | 23 | 8 | 8 | 16 | 16 | – | – | – | – | – |
| 2020–2021 | Edmonton Oilers | NHL | 52 | 8 | 13 | 21 | 26 | 4 | 0 | 1 | 1 | 2 |
| 2021–2022 | Edmonton Oilers | NHL | 81 | 20 | 21 | 41 | 40 | 14 | 2 | 5 | 7 | 10 |
| 2022–2023 | Edmonton Oilers | NHL | 58 | 10 | 15 | 25 | 24 | 12 | 1 | 3 | 4 | 18 |
| 6 kautta | yhteensä | NHL | 244 | 50 | 68 | 118 | 106 | 34 | 3 | 9 | 12 | 36 |
| 2 kautta | yhteensä | AHL | 50 | 18 | 16 | 34 | 32 | – | – | – | – | – |

Lähteet
-------

* Kailer Yamamoto The Internet Hockey Databasessa (englanniksi)
* Kailer Yamamoto Eurohockey-sivustolla (englanniksi)
* Kailer Yamamoto *Elite Prospects*. Everysport Media Group AB.  (englanniksi)

### Viitteet

1. 1 2 3 4  Kailer Yamamoto The Internet Hockey Databasessa (englanniksi)
2. ↑  Kailer Yamamoto Stats, Profile, Bio, Analysis and More *sportsforecaster.com*. XML Team Solutions, LLC. Viitattu 27.11.2018. (englanniksi)
3. 1 2  Oilers kiinnitti kesän kärkivarauksensa – muistuttaa vahvasti Johnny Gaudreauta *suomikiekko.com*.  11.8.2017. Nordic Sport Media. Viitattu 27.11.2018.
4. 1 2  Kennedy, Ryan: The next Johnny Gaudreau? Meet Kailer Yamamoto *thehockeynews.com*.  4.8.2016. PLYMOUTH, MICH.:  Roustan Media Ltd. Viitattu 27.11.2018. (englanniksi)
5. ↑  Pike, Ryan: Kailer Yamamoto – 2017 NHL Draft Prospect Profile *thehockeywriters.com*.  25.4.2017. PLYMOUTH, MICH.:  Roustan Media Ltd. Viitattu 27.11.2018. (englanniksi)
6. 1 2 3 4 5 6  Kailer Yamamoto *Elite Prospects*. Everysport Media Group AB.  (englanniksi)
7. ↑  KAILER YAMAMOTO SIGNS WITH CHIEFS, JOINS BROTHER KEANU *spokanechiefs.com*.  14.5.2014. SPOKANE, Wash.:  Spokane Chiefs. Viitattu 27.11.2018. (englanniksi)
8. ↑  2017 Sherwin-Williams CHL/NHL Top Prospects Game Rosters *sherwin-williamstopprospects.ca*.  14.12.2016. Toronto, ON:  The Canadian Hockey League.  Arkistoitu 24.11.2018. Viitattu 24.11.2018. (englanniksi)
9. ↑  All-American Prospects Game All-Time Roster *allamericanprospectsgame.com*. USA Hockey.  Arkistoitu 26.8.2016. Viitattu 27.11.2018. (englanniksi)
10. ↑  Oilers sign Yamamoto  11.8.2017. Edmonton Oilers. Viitattu 27.11.2018. (englanniksi)
11. ↑  Havusela, Henri: Kommentti: NHL:n arki löi vasten Jesse Puljujärven kasvoja – 18-vuotias huippulupaus varasti duunit *suomikiekko.com*.  2.10.2017. Nordic Sport Media. Viitattu 27.11.2018.
12. ↑  Calgary Flames - Edmonton Oilers - October 4th, 2017 *NHL.com*.  4.10.2017. National Hockey League. Viitattu 27.11.2018. (englanniksi)
13. ↑  Uusitalo, Timo: Edmonton passitti nuoren NHL-lupauksen WHL:ään - Puljujärveä ei nostettu ylös *yle.fi*.  6.11.2017 kello 18.56 (päivitetty kello 19.53). Yleisradio Oy.  "Pienikokoinen (173 senttiä) ja nopea Yamamoto merkkautti pelaamissaan yhdeksässä ottelussa kolme syöttöpistettä nimiinsä." Viitattu 12.11.2017.
14. ↑  Jesse Puljujärven "verivihollinen" hurjassa vireessä – valittiin viikon pelaajaksi *suomikiekko.com*.  31.1.2018. Nordic Sport Media. Viitattu 27.11.2018.
15. ↑  Boston Bruins - Edmonton Oilers - October 18th, 2018 *NHL.com*.  18.10.2018. National Hockey League. Viitattu 27.11.2018. (englanniksi)
16. ↑  Nyt se tapahtui! Heikosti esiintynyt Jesse Puljujärvi passitettiin AHL:ään *suomikiekko.com*.  11.11.2018. Nordic Sport Media. Viitattu 27.11.2018.
17. ↑
18. ↑
19. ↑
20. ↑